Agnes von Kurowsky

Agnes von Kurowsky Stanfield (Germantown, Pennsylvania, AEB, 1892ko urtarrilaren 5a - Gulfport, Florida, 1984ko irailaren 25a) estatubatuar erizaina, idazlea eta eleberrigilea izan zen, Ernest Hemingwayren Adiós a las armas liburuan «Catherine Barkley» pertsonaiaren oinarria izan zena.

 Bizitza 

 Familia 
Agnesen gurasoek elkar ezagutu zuten aitak, Alemanian jaioa, Washingtongo Berlitz eskolan hizkuntzak irakasten zituen bitartean. Nahiz eta bere familia haurtzaroan askotan  aldatu zen etxez, Agnesek Washington hartua zuen bere etxetzat. Osaba-izebetako bat Chicagoko arkitekto ospetsua zen, William Holabird, eta bere amaren aldeko aitona Samuel Beckley Holabird jenerala izan zen, Estatu Batuetako armadan intendente lanetan aritu zena.

 Lan ibilbidea 
Fairmont Mintegira eta Washingtongo liburutegi publikoko prestakuntza-programa batera joan zen, eta hantxe lortu zuen lehen lana, 1910 urtean, liburutegi horretako katalogatzaile hain zuzen ere. 1914 urtean, liburutegia utzi eta erizaintza eskolara joatea erabaki zuen. «[Liburutegia] lan geldoa eta gorabeherarik gabekoa zen, horregatik zaletasunek zerbait zirraragarriagoa egitera bultzatu zuten.

Bellevue erizainak trebatzeko programan parte hartu zuen New Yorken, eta 1917 urtean graduatu zen. Amerikako Gurutze Gorriarekin hasi zen lanean, eta 1918 urteko ekainaren 15ean Europarantz itsasoratu zen. Hantxe ezagutu zuen Ernest Hemingway, Milango Armadaren Treviso Ospitalean Gurutze Gorriaren lehen misioan, Lehen Mundu Gerran.

 Agnes eta Hemingway 
1918 urtean Agnes Hemingwayren erizaina izan zen eta Ernest Hemingway gaixoa berarekin maitemindu zen.

Gerraren ostean, Hemingway Ameriketako Estatu Batuetara itzuli zen eta Kurowskyren zain egon zen berarekin ezkontzeko, baina joan beharrean, Kurowskyk gutun bat bidali zion 1919 urtean harremanari amaiera emateko. Kurowsky Estatu Batuetara itzuli zen arren, ez zuten sekula berriro elkar topatu.

Agnesen nortasuna fikziozko pertsonaiarentzako oinarri gisa ez zen oso datu ezaguna, harik eta Hemingwayren anaiak, Leicesterrek, 1961ean anaiari buruzko liburu bat kaleratu zuen arte. Leicester Hemingwayk Agnes bisitatu zuen Floridako Key West hirian, bere libururako ikertzen ari zela. Agnesek bere oroitzapen liburuko argazki batzuk eman zizkion, gero Bostongo John F. Kennedyren Liburutegiko eta Lehendakaritzako Museoko Hemingway Fundazioan daudenak.

Hemingwayk Italian izandako esperientziak erabili zituen hamar ipuinetarako oinarri gisa. Ipuin hauetan, «Ipuin oso laburra», «Kilimanjaroko elurrak» eta beste batzuen artean, Kurowskyn eta Agur armei lanean oinarritutako fikziozko pertsonaiak agertzen dira.

 Ezkontzak eta heriotza 
Agnes von Kurowsky bi aldiz ezkondu zen. Howard Preston («Pete») Garner-ekin 1928 urteko azaroaren 24an Haitin Gurutze Gorriarekin lanean zegoen bitartean. Haitiko misioa burututa, dibortzio azkarra lortu zuen. Bigarren aldiz 1934 urtean ezkondu zen William Stanfieldekin. Stanfield hotel bateko gerentea zen, alarguna eta hiru seme-alabekin.

Bigarren Mundu Gerran, senarrak eta semeordeetako batek itsas armadan lan egin zuten. Agnes eta bere bi alabaordeak New Yorkera joan ziren, non Agnesek Bosgarren Hiribideko Gurutze Gorriaren odol bankuan lan egin zuen. Stanfieldekin ezkonduta egon zen 1984 urtean hil zen arte (92 urte).

 Ehorzketa 
Gaur egun, United States Soldiers' and Airmen's Home National Cemetery (Estatu Batuetako Soldadu eta Hegazkinlarien Hilerri Nazionala) delakoan daude haren gorpuzkiak.

 Sariak eta aintzatespenak 

 Washington Hirian. Lehen Mundu Gerran Gurutze Gorriarekin izan zuen «zerbitzu ausart eta goresgarriarengatik» ohoratu zuten.

 En el amor y en la guerra, the movie starring Sandra Bullock  antzeztu zuen Agnes von Kurowsky eta  Chris O'Donnell  Ernest Hemingway.

 Erreferentziak 

 Bibliografia 
 Reynolds, Michael S.: Hemingway's First War, the Making of «A Farewell to Arms», Princeton University Press (1976)
 Hemingway, Leicester: My Brother, Ernest Hemingway, World Publishing Company (1961)
 Nagel, James. Ernest Hemingway, the Writer in Context, Wisconsin Presseko Unibertsitateak argitaratua (1976)
 Reynolds, Michael S.: The Agnes Tapes: A Farewell to Catherine Barkley, Fitzgerald / Hemingway Annual (1979)
 Bell, Millicent: «A Farewell to Arms: Pseudoautobiography and Personal Metaphor», Ernest Hemingway, the Writer in Context
 Baker, Carlos: Ernest Hemingway: a Life Story, Scribners (1969)
 Ikus, gainera 
 In Love and War
 Kanpo estekak 
 Holabird info
 Hemingwayren webgunea
 American Red Cross website
 Agnes von Kurowsky's personal papers  artxibatua .

Kategoria:Filadelfiarrak
Kategoria:New Yorkeko estatuko jendea
Kategoria:Emakume erizainak
Kategoria:Ameriketako Estatu Batuetako erizainak
Kategoria:Ernest Hemingway